**DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 4 dalimi ir Klimato kaitos programos lėšų naudojimo 2020 m. sąmata, patvirtinta Lietuvos Respublikos aplinkos ministro 2020 m. kovo 12 d. įsakymu Nr. D1-143 „Dėl Klimato kaitos programos lėšų naudojimo 2020 m. sąmatos patvirtinimo“, Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“, Rokiškio rajono savivaldybės administracijos ir savivaldybės įstaigų projektų rengimo bei įgyvendinimo koordinavimo grupės 2020 m. birželio 9 d. posėdžio protokolu Nr. 14, viešosios įstaigos Rokiškio rajono ligoninės 2020 m. birželio 9 d. raštu Nr. S-410 „Dėl projekto „Atsinaujinančių energijos šaltinių diegimas VšĮ Rokiškio rajono ligoninėje“, Rokiškio rajono savivaldybė n u s p r e n d ž i a:

1. Pritarti teikti viešajai įstaigai Rokiškio rajono ligoninei projekto „Atsinaujinančių energijos šaltinių diegimas VšĮ Rokiškio rajono ligoninėje“ paraišką finansavimui gauti pagal Klimato kaitos programos lėšų naudojimo 2020 m. sąmatą detalizuojančio plano priemonę (1.2.1. punktas) „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės  ir gyvenamosios (įvairių socialinių grupių asmenims) paskirties pastatuose, kurie nuosavybės teise priklauso valstybei, savivaldybėms, tradicinėms religinėms bendruomenėms, religinėms bendrijoms ar centrams“.

2. Įsipareigoti viešosios įstaigos Rokiškio rajono ligoninės projektui „Atsinaujinančių energijos šaltinių diegimas VšĮ Rokiškio rajono ligoninėje“, gavus finansavimą iš Klimato kaitos specialiosios programos, skirti iš savivaldybės biudžeto 2020–2021 m. 20 proc. lėšų pareiškėjo įnašo tinkamų finansuoti išlaidų, kurios nepadengia projektui skiriamos finansavimo lėšos, daliai ir netinkamų finansuoti, tačiau projektui gyvendinti būtinų išlaidų daliai finansuoti.

3. Įgalioti viešosios įstaigosRokiškiorajono ligoninės direktorę pasirašyti visus su projektu „Atsinaujinančių energijos šaltinių diegimas VšĮ Rokiškio rajono ligoninėje“ susijusius dokumentus, užtikrinti tinkamą projekto įgyvendinimą ir atlikti užsakovo funkcijas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO“ AIŠKINAMASIS RAŠTAS**

2020-06-10

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pritarti viešajai įstaigai Rokiškio rajono ligoninei projekto „Atsinaujinančių energijos šaltinių diegimas VšĮ Rokiškio rajono ligoninėje“ paraišką finansavimui gauti pagal Klimato kaitos programos lėšų naudojimo 2020 m. sąmatą detalizuojančio plano priemonę (1.2.1. punktas) „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės  ir gyvenamosios (įvairių socialinių grupių asmenims) paskirties pastatuose, kurie nuosavybės teise priklauso valstybei, savivaldybėms, tradicinėms religinėms bendruomenėms, religinėms bendrijoms ar centrams“ bei numatyti savivaldybės dalinį projekto finansavimą (20 proc. ) 2020-02021 m.

**Šiuo metu esantis teisinis reglamentavimas.** Lietuvos Respublikos aplinkos ministro 2010 m. balandžio 6 d. įsakymas Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“ (pakeistas Lietuvos Respublikos aplinkos ministro 2020 m. gegužės 28 d. įsakymu Nr. D1-315), Lietuvos Respublikos aplinkos ministro 2020 m. kovo 12 d. įsakymą Nr. D1-143 „Dėl Klimato kaitos programos lėšų naudojimo 2020 m. sąmatos patvirtinimo“, LR Atsinaujinančių išteklių energetikos įstatymas (2011 m. gegužės 12 d. Nr. XI—1375).

**Sprendimo projekto esmė.** Remiantis Lietuvos Respublikos aplinkos ministerijos aplinkos projektų valdymo agentūros paskelbtu 2020-05-31 kvietimu, VšĮ Rokiškio r. ligoninė planuoja teikti paraišką paramai gauti pagal Klimato kaitos specialiosios programos 2020 m. priemonę „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės  ir gyvenamosios (įvairių socialinių grupių asmenims) paskirties pastatuose, kurie nuosavybės teise priklauso valstybei, savivaldybėms, tradicinėms religinėms bendruomenėms, religinėms bendrijoms ar centrams“.

**Projekto tikslas – siekiant sutaupyti elektros energijos suvartojimo išlaidas ir pasinaudoti alternatyvių energijos išteklių teikiamomis galimybėmis, įsigyjant didžiąją dalį įstaigos veiklai reikalingos elektros energijos iš saulės jėgainės parko. Į**staiga per 2019 m sunaudojo 415950kWh elektros, šioms išlaidoms sumokėta 43068 Eur. Elektros energijos kaina- 0,1035 Eur/kWh. Planuojama rinktis efektyvesnį sprendimą ir įsigyti saulės elektrinės dalį iš geografiškai nutolusio LR teritorijoje saulės elektrinių parko, o ne statyti saulės jėgainę ant stogo, kas neleistų pasiekti reikiamo elektros energijos pagaminimo kiekio. Planuojama saulės jėgainės galia – 320 kW, kuri generuotų apie 70 proc. metinio įstaigos elektros energijos poreikio. Planuojamas preliminarus projekto biudžetas – apie 307 tūkst. Eur, iš jų Klimato kaitos programos subsidija sudarytų apie 246,6 tūkst. Eur (80 proc.), savivaldybės prisidėjimas – 61,4 tūkst. Eur (20 proc.). Numatomas projekto įgyvendinimo laikotarpis – 2020 -2021 m. Teikiant paraišką kartu su kitais dokumentais būtina pridėti ir įstaigos steigėjo (šiuo atveju - savivaldybės tarybos) sprendimą dėl projekto dalinio finansavimo užtikrinimo.

Jei projektas gautų finansavimą ir būtų galimybė jį įgyvendinti pereinant elektros energijos vartojimui prie alternatyvios energijos išteklių naudojimo, per metus būtų sutaupoma apie 20 proc. elektros energijai iki šiol skiriamų lėšų (tai sudarytų apie 8,5 tūkst. Eur), o per 25 m. šie sutaupymai siektų 213,3 tūkst. Eur. Dėl Energijos suvartojimo išlaidų sutaupymo atsiradusi išlaidų ekonomija leistų įstaigai sutaupytas lėšas naudoti kitoms įstaigos reikmėms bei paslaugoms gerinti.

**Galimos pasekmės, priėmus siūlomą tarybos sprendimo projektą:**

**teigiamos** – įstaigos išlaidos elektros energijai sumažės (per metus būtų galima sutaupyti apie 8,5 tūkst. Eur, išleidžiamų elektros energijai apmokėti); sumažės bendras išmetamų šiltnamio efektą sukeliančių dujų kiekis per ateinantį laikotarpį;

**neigiamos** – nėra.

**Kokia sprendimo nauda Rokiškio rajono gyventojams.** Rokiškio r. ligoninė elektros energijai sutaupytas lėšas nukreiptų paslaugų gerinimui. Dėl naudojamos alternatyvios energijos išteklių būtų prisidedama prie klimato kaitos mažinimo.

**Finansavimo šaltiniai ir lėšų poreikis**: planuojama gauti Klimato kaitos specialios programos lėšos sudarytų apie 246,6 tūkst. Eur, o savivaldybės biudžeto lėšos –61,4 tūkst. Eur 2020–2021 m.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vedėja Jurgita Blaževičiūtė